**Izziņa par atzinumos sniegtajiem iebildumiem**

**par Ministru kabineta noteikumu projektu „Grozījumi Ministru kabineta 2019.gada 17.decembra noteikumos Nr.663 „Kultūras ministrijas padotībā esošo profesionālās izglītības iestāžu maksas pakalpojumu cenrādis””**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par elektronisko saskaņošanu:**

|  |  |  |
| --- | --- | --- |
| Datums | 2020.gada 4.augusts | |
|  |  | |
| Saskaņošanas dalībnieki | Tieslietu ministrija, Finanšu ministrija, Izglītības un zinātnes ministrija, Labklājības ministrija, Vides aizsardzības un reģionālās attīstības ministrija un Latvijas Brīvo arodbiedrību savienība | |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija un Vides aizsardzības un reģionālās attīstības ministrija | |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  | | | | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Ministru kabineta noteikumu projektu „Grozījumi Ministru kabineta 2019.gada 17.decembra noteikumos Nr.663 „Kultūras ministrijas padotībā esošo profesionālās izglītības iestāžu maksas pakalpojumu cenrādis”” (turpmāk – Noteikumu projekts) 1.5. un 1.6.apakšpunkts un  Noteikumu projekta sākotnējās ietekmes novērtējuma ziņojuma (anotācijas) pielikuma 4.3., 4.7. un 4.8.apakšpunkts. | **Finanšu ministrija:**  Noteikumu projekta 1.5.apakšpunkts paredz izteikt Ministru kabineta 2019.gada 17.decembra noteikumu Nr.663 “Kultūras ministrijas padotībā esošo profesionālās izglītības iestāžu maksas pakalpojumu cenrādis” (turpmāk – Ministru kabineta noteikumi Nr.663) pielikuma 4.3.apakšpunktu jaunā redakcijā un 1.6.apakšpunkts paredz papildināt Ministru kabineta noteikumu Nr.663 pielikumu ar jaunu 4.7. un 4.8.apakšpunktu. Šo apakšpunktu ailē “Cena bez PVN (euro)” nav noteiktas konkrēto pakalpojumu cenas bez pievienotās vērtības nodokļa (turpmāk – PVN), bet ir atsauce uz tāmi. Savukārt aile “Cena ar PVN (euro)” nav aizpildīta minētajiem pakalpojumiem. Ar vārdu “tāme” parasti tiek saprasts detalizēts izmaksu aprēķins, kas, kā var noprast, ir domāts arī šo apakšpunktu kontekstā. Tomēr, piemēram, Ekonomikas skaidrojošajā vārdnīcā (Rīga, Zinātne, 2000) vārds “tāme” skaidrots arī kā dokuments, proti: “Dokuments, kurā pa atsevišķiem izmaksu elementiem ir aprēķinātas gaidāmās ražošanas izmaksas. Piemēram, būvniecībā tāmi lieto, lai aprēķinātu būvējamā objekta cenu. Tāmi sastāda naudas izteiksmē, tās aprēķinos izmanto normas, izcenojumus, cenas. Ir šādas tāmes: ražošanas izmaksu tāme, netiešo izmaksu tāme, būvniecības izmaksu tāme u.c.”  Šāds maksas pakalpojumu cenrādis ir arī būtisks informācijas avots galapatērētājam, proti, lai tam ir skaidri saprotams, kāda ir par konkrēto preci vai pakalpojumu maksājamā gala cena, tomēr šobrīd minēto apakšpunktu formatējums par to neliecina (proti, aile “Cena ar PVN (euro)” attiecīgajiem pakalpojumiem nav aizpildīta). Lūdzam vārdu “tāme” neizmantot un attiecībā uz minētajiem apakšpunktiem lietot vispārīgāku jēdzienu “līgumcena” (vienlaikus attiecinot šo vārdu uz 4., 5. un 6.aili), kā tas tiek lietots citos maksas pakalpojumu cenrāžos, vienlaikus anotāciju papildinot ar informāciju par līgumcenu standarta pozīcijām. | **Panākta vienošanās saskaņošanas procesā**  Kultūras ministrija cenrāža izstrādē ir izmantojusi Finanšu ministrijas iepriekš sūtītos norādījumus cenrāžu izstrādē, kas kā vienu no iespējamiem pakalpojuma izcenojumu norādīšanas veidiem paredz noradīt atsauci uz tāmi. Šāda pakalpojumu izcenojuma norādīšanas veids tika saskaņots ar Finanšu ministriju arī izstrādājot Ministru kabineta 2019.gada 17.decembra noteikumus Nr.663 „Kultūras ministrijas padotībā esošo profesionālās izglītības iestāžu maksas pakalpojumu cenrādis” (turpmāk – MK noteikumi Nr.663).  Atsauce uz Ekonomikas skaidrojošajā vārdnīcā ietverto termina „tāme” lietojumu nav pretrunā ar tā lietojumu Projekta kontekstā, jo tāmju veidu uzskaitījums šajā definīcijā nav galīgs un izsmeļošs, pieļaujot arī citus definīcijā neminētus tāmju veidus.  Papildus tam, kā norādīts MK noteikumu Nr.663 anotācijā: „Lai nodrošinātu vienotu pieeju visu maksas pakalpojumu cenu aprēķinā, arī gadījumos, kad Projekta cenrāža pozīcijai tiks piemērota tāme, sastādot izmaksu tāmi izglītības iestādes izmantos MK noteikumos Nr.333 noteiktos principus, aizpildot un apstiprinot katram pakalpojumam maksas pakalpojuma izcenojuma aprēķinu atbilstoši MK noteikumu Nr.333 1.pielikumam, kurā tiks iekļautas konkrētā maksas pakalpojuma tiešās un netiešās izmaksas un cena noteikta, paredzot plānoto pakalpojumu vienību skaitu”.  Vienlaikus vēršam uzmanību, ka termins „tāme” jau tiek izmantots budžeta plānošanas procesā, piemēram, valsts budžeta iestādes atbilstoši apstiprinātajam gadskārtējām valsts budžetam sagatavo valsts budžeta programmu, apakšprogrammu un pasākumu tāmes un nodrošina to izpildi. Tāmes sagatavo saskaņā ar Ministru kabineta 2018.gada 11.decembra instrukciju Nr.8 „Instrukcija par valsts budžeta tāmēm”.  Kultūras ministrija nepiekrīt, ka termins „līgumcena” ir vispārīgāks par MK noteikumos Nr.663 lietoto terminu „tāme”, jo termina „līgumcena” lietošana nav piemērojama visos gadījumos, kad iestādes sniedz maksas pakalpojumus, jo kā izriet no nosaukuma, tas ir piemērojams gadījumos, kad tiek slēgts līgums, kurā tiek noteikta pakalpojuma cena. Taču termins „līgumcena” būtībā nozīmē pakalpojuma gala cenu, kas paredzēta līgumā, bet pēc ekonomiskās būtības neietver pakalpojuma cenas aprēķinu, atšifrējot to pa izdevumu ekonomiskās klasifikācijas kodiem, kā to paredz Ministru kabineta 2011.gada 3.maija noteikumi Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 1.pielikums. Ņemot vērā minēto, uzskatām, ka termina „tāme” lietošana Projektā ir pamatota un atspoguļo pakalpojuma izcenojuma aprēķināšanai izmantotās metodes ekonomisko būtību. | Noteikumu projekta 1.5. un 1.6.punkts saglabāts sākotnējā redakcijā. |
|  | Noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts. | **Finanšu ministrija:**  Līdzīgi kā citiem Ministru kabineta noteikumu Nr.663 pielikuma 4.punktā minētajiem Jāņa Ivanova Rēzeknes mūzikas vidusskolas pakalpojumiem arī jauniem pakalpojumiem (4.7. un 4.8.apakšpunkts) nav plānots piemērot PVN, pamatojoties uz Pievienotās vērtības nodokļa likuma 52.panta pirmās daļas 12.punktu. Savukārt Ministru kabineta noteikumu projekta anotācijas I sadaļas 2.punktā nav iekļauta informācija par PVN atbrīvojuma piemērošanu Ministru kabineta noteikumu projekta 1.6.apakšpunktā minētajiem pakalpojumiem. Tiesiskās noteiktības labad lūdzam papildināt Ministru kabineta noteikumu projekta anotācijas I sadaļas 2.punktu ar pamatojumu PVN atbrīvojuma piemērošanai jauniem Jāņa Ivanova Rēzeknes mūzikas vidusskolas pakalpojumiem – interešu izglītības programmas apguvei un dalības maksai izglītības iestādes rīkotajos tālākizglītības kursos. | **Ņemts vērā** | Papildināts Noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts.  Jaunajiem Jāņa Ivanova Rēzeknes mūzikas vidusskolas sniegtajiem pakalpojumiem - interešu izglītības programmas apguve un izglītības iestādes rīkoto tālākizglītības kursu apguve, tāpat kā pārējiem skolas sniegtajiem pakalpojumiem, pievienotās vērtības nodoklis netiks piemērots, pamatojoties uz Pievienotās vērtības nodokļa likuma 52.panta pirmās daļas 12.punktu, kas paredz neaplikt ar pievienotās vērtības nodokli valsts atzītu izglītības iestāžu pakalpojumus vispārējās izglītības, profesionālās izglītības, augstākās izglītības un interešu izglītības jomā, kā arī ar šiem izglītības pakalpojumiem cieši saistītu pakalpojumu sniegšanu un preču piegādi, ko veic minētās izglītības iestādes. |
|  | Noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts:  „Projekta izstrādes laikā netiek plānots izglītības iestāžu pašu ieņēmumu palielinājums vai samazinājums, jo Projekta pielikuma cenrādī iekļautās cenas atbilst pašlaik izglītības iestāžu apstiprinātajām cenām.” | **Finanšu ministrija:**  Ierosinām precizēt anotācijas I sadaļas 2.punktā (3.lpp.) iekļautā teikuma “Projekta izstrādes laikā netiek plānots izglītības iestāžu pašu ieņēmumu palielinājums vai samazinājums, jo Projekta pielikuma cenrādī iekļautās cenas atbilst pašlaik izglītības iestāžu apstiprinātajām cenām” redakciju, aizstājot vārdus “Projekta izstrādes laikā” ar vārdiem “Pēc noteikumu projektā noteiktā tiesiskā regulējuma spēkā stāšanās”. | **Ņemts vērā** | Precizēts Noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts.  „Pēc Projektā noteiktā tiesiskā regulējuma spēkā stāšanās netiek plānots izglītības iestāžu pašu ieņēmumu palielinājums vai samazinājums, jo Projekta pielikuma cenrādī iekļautās cenas atbilst pašlaik izglītības iestāžu apstiprinātajām cenām.” |
|  | Noteikumu projekta 1.1., 1.2. un 1.3.apakšpunkts. | **Tieslietu ministrija:**  Projekta 1.1., 1.2. un 1.3. apakšpunkts paredz izteikt jaunā redakcijā Ministru kabineta 2019. gada 17. decembra noteikumu Nr. 663 "Kultūras ministrijas padotībā esošo profesionālās izglītības iestāžu maksas pakalpojumu cenrādis" (turpmāk – noteikumi) 3., 4. un 5. punktu, paredzot atbrīvot vai daļēji atbrīvot no maksas par dažādiem pakalpojumiem. Noteikumu pielikums maksas pakalpojumu cenrādi nosaka katrai izglītības iestādei. Projekta 1.1., 1.2. un 1.3. apakšpunktā ietvertie atbrīvojumi no pakalpojumu maksas atšķiras arī atkarībā no izglītības iestādes. Piemēram, attiecīgie izglītojamie ir atbrīvoti vai daļēji atbrīvoti no samaksas par uzturēšanos dienesta viesnīcā visās izglītības iestādēs, izņemot par uzturēšanos profesionālās izglītības kompetences centra "Ventspils Mūzikas vidusskola" dienesta viesnīcā. Attiecīgie izglītojamie ir atbrīvoti vai daļēji atbrīvoti no samaksas par interešu izglītības programmas apguvi, izņemot par šādas programmas apguvi Jāņa Ivanova Rēzeknes mūzikas vidusskolā un profesionālās izglītības kompetences centrā "Ventspils Mūzikas vidusskola". Šāda situācija vērojama arī atbrīvojumos no mūzikas instrumentu nomas maksas. Norādām, ka no Latvijas Republikas Satversmes 91. pantā nostiprinātā tiesiskās vienlīdzības principa izriet, ka pret personām, kas atrodas vienādos un salīdzināmos apstākļos, ir jāizturas vienādi. Ja valsts attieksme atšķiras, tai ir jābūt attiecīgi pamatotai. Ņemot vērā to, ka projekta sākotnējās ietekmes novērtējuma ziņojumā (anotācijā) nav skaidrots, kāpēc vienā izglītības iestādē tiek paredzēts atbrīvot izglītojamos no attiecīgā pakalpojuma maksas, bet citā par tādu pašu pakalpojumu atbrīvojums paredzēts netiek, lūdzam sniegt attiecīgu skaidrojumu vai precizēt projektu. | **Ņemts vērā** | Papildināts Noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts:  „Projekta 1.1., 1.2. un 1.3.apakšpunkts paredz paplašināt to pakalpojumu uzskaitījumu, par kuru sniegšanu tiek noteikts atbrīvojums vai atlaide noteiktām pakalpojumu saņēmēju kategorijām. Cenrādī kopumā tiek ievērota vienota pieeja visās izglītības iestādēs atbrīvojumu un atlaižu piemērošanai par profesionālās ievirzes izglītības programmu (kas ir formālās izglītības forma un tiek daļēji finansētas no valsts budžeta un daļēji no vecāku maksājumiem par mācību maksu ievirzes programmās) apguvi. Taču izglītības iestādes sniedz arī pakalpojumus, kuru sniegšana ir paredzēta skolu nolikumos un kuru finansēšanai, ņemot vērā MK noteikumus Nr.333 neteikto, ir jānosaka cena atbilstoši pakalpojumu faktiskajām izmaksām. Izglītības iestāžu īstenotās interešu izglītības programmas ir klasificējamas kā neformālās izglītības programmas, kuru īstenošana atbilstoši Izglītības likumā noteiktajam ir personas individuālo izglītības vajadzību un vēlmju īstenošana neatkarīgi no vecuma un iepriekš iegūtās izglītības. Interešu izglītības programmas atbilstoši skolu nolikumos noteiktajam, ir pilnībā finansējamas no pakalpojuma saņēmēja vai pasūtītāja līdzekļiem. Tā kā interešu izglītības programmas ir neformālās izglītības forma un tās īstenošana nav obligāta, kā arī ir atkarīga no vecāku vai izglītojamo pieprasījuma, Kultūras ministrijas ieskatā šim pakalpojuma veidam nav nosakāma obligāta vienota atlaižu un atbrīvojumu piemērošanas politika. Kultūras ministrija veica tās padotībā esošo izglītības iestāžu aptauju par nepieciešamību piemērot konkrētajā izglītības iestādē cenrādī noteiktos atbrīvojumu un atlaides, kas ir pamatotas ar objektīvu nepieciešamību veicināt interešu programmu piedāvājumu, pieejamību vai nepieciešamību veicināt mērķtiecīgu skolas īstenoto programmu attīstību (piemēram, īstenojot interešu izglītības programmas, ar mērķi piesaistīt jaunus izglītojamos skolas īstenotajās profesionālās ievirzes programmās), un iekļāva Projekta grozījumos atbrīvojumu un atlaides interešu programmu īstenošanai tajās iestādēs, kuras pieprasīja šādu iespēju. Atbrīvojumi un atvieglojumi MK noteikumu Nr.663 3., 4. un 5.punktā noteiktām pakalpojumu saņēmēju grupām par interešu izglītības programmu apguvi tiks piemēroti A.Kalniņa Cēsu mūzikas vidusskolā, S.Broka Daugavpils mūzikas vidusskolā, J.Ivanova Rēzeknes mūzikas vidusskolā, PIKC „Nacionālā Mākslu vidusskola”.  Arī attiecībā uz MK noteikumu Nr.663 3., 4. un 5.punktā noteiktām pakalpojumu saņēmēju grupām paredzēto atbrīvojumu un atvieglojumu piemērošanu par dienesta viesnīcas izmantošanu izglītojamiem Projektā ir paredzēta diferencēta pieeja. S.Broka Daugavpils mūzikas vidusskola, J.Ivanova Rēzeknes mūzikas vidusskola, Rēzeknes Mākslas un dizaina vidusskola, PIKC „Nacionālā Mākslu vidusskola un PIKC „Liepājas Mūzikas, mākslas un dizaina vidusskola” piemēro dienesta viesnīcas pakalpojumam izglītojamiem MK noteikumu Nr.663 3., 4. un 5.punktā noteiktos atbrīvojumus un atvieglojumus. Taču PIKC „Rīgas Dizaina un mākslas vidusskola” un PIKC „Ventspils mūzikas vidusskola” ir izvēlējušās piemērot atšķirīgu pieeju atbalsta sniegšanai MK noteikumu Nr.663 3., 4. un 5.punktā noteiktām pakalpojumu saņēmēju grupām. Abas minētās skolas piemēro minētajām pakalpojumu saņēmēju grupām atbalstu izmantojot materiālo atbalstu stipendijas veidā, piešķirot paaugstinātu stipendiju vai vienreizēju stipendiju skolas stipendiju nolikumā noteiktajā kārtībā, kuru izglītojamais var novirzīt arī dienesta viesnīcas apmaksai. Tādējādi abu minēto izglītības iestāžu ieskatā tiek nodrošināts efektīvs un vienlīdzīgs atbalsts, kā arī tiek mazināts administratīvais slogs.  Attiecībā uz mūzikas un citu instrumentu nomu skolu izglītojamiem, kopumā tiek piemērota vienota pieeja un minētajam pakalpojumam netiek noteikti atbrīvojumu vai atvieglojumi, jo pakalpojumu cenas ir noteiktas maksimāli zemas un galvenais mērķis ir pēc izglītojamo vai viņu vecāku izvēles nodrošināt izglītojamam mūzikas instrumentu pieejamību mācību procesa nodrošināšanai. Minētais pakalpojums nav obligāts, līdz ar to tam netiek noteikti vienoti atvieglojumi visās iestādēs. Taču, ar mērķi veicināt izglītojamo piesaisti un nodrošināt kvalitatīvu instrumentu pieejamību mācību procesa nodrošināšanai, kā arī lai veicinātu to, ka talantīgi un sekmīgi izglītojamie turpina mācības, divās izglītības iestādēs – PIKC „Nacionālā Mākslu vidusskola” un PIKC „Liepājas Mūzikas, mākslas un dizaina vidusskola” cenrādī tiek iekļautas atlaides un atbrīvojumi (noteikumos noteiktajām pakalpojumu saņēmēju kategorijām) arī mūzikas instrumentu nomai.” |
|  | Noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts. | **Vides aizsardzības un reģionālās attīstības ministrija:**  Saskaņā ar Ministru kabineta 2009. gada 15. decembra instrukciju Nr. 19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr.19) 14.4. apakšpunktu anotācijas I sadaļas 2. punktā jānorāda paredzēto pakalpojumu nosaukumi, ja projekts paredz ieviest jaunus pakalpojumus vai arī pilnveidot esošos, kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu).  Ņemot vērā minēto, lūdzam atbilstoši MK instrukcijas Nr.19 14.4. apakšpunktā noteiktajam, anotācijas I sadaļas 2. punktā norādīt jauno pakalpojumu sniegšanas kanālus. Saskaņā ar Ministru kabineta 2017. gada 4. jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 17. punktu pakalpojumu pieprasīšanas un saņemšanas kanāli iedalāmi klātienes un neklātienes kanālos. Neklātienes kanāli iedalāmi elektroniskos, telefoniskos un pasta starpniecības kanālos. | **Ņemts vērā** | Papildināts Noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts:  „Projekta 1.6.apakšpunkts paredz papildināt MK noteikumu Nr.663 pielikumu ar diviem jauniem pakalpojumiem, kurus sniedz Jāņa Ivanova Rēzeknes mūzikas vidusskola – 4.7.apakšpunktu „Interešu izglītības programmas apguve un 4.8.apakšpunktu „Izglītības iestādes rīkoto tālākizglītības kursu apguve”. Minētie jaunie pakalpojumi tiks sniegti, izmantojot klātienes kanālus, nav plānots veidot elektroniskos kanālus pakalpojumu sniegšanai. Maksu par izglītības iestāžu sniegtajiem pakalpojumiem izglītības iestādes iekasēs, izmantojot bezskaidras naudas norēķinus, t.i., maksājumus uz izglītības iestādes kontu Valsts kasē vai POS terminālu, ja tāds izglītības iestādē ir pieejams.” |
|  | Noteikumu projekts. | **Vides aizsardzības un reģionālās attīstības ministrija:**  Pēc noteikumu projekta spēkā stāšanās saskaņā ar Ministru kabineta 2017. gada 4. jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 9. punktu  lūdzam veikt pakalpojumu aprakstīšanu un publicēšanu valsts pārvaldes pakalpojumu portālā Latvija.lv. | **Ņemts vērā**  Pēc Noteikumu projekta spēkā stāšanās tiks nodrošināta pakalpojumu aprakstīšana valsts pārvaldes pakalpojumu portālā Latvija.lv, iekļaujot Ministru kabineta 2017.gada 4.jūlija noteikumu Nr.399 „Valsts pārvaldes pakalpojumu uzskaites, kvalitātes kontroles un sniegšanas kārtība” 9.punktā minēto informāciju par pakalpojumiem. | Noteikumu projekts. |

Roventa Putniņa

Kultūras ministrijas

Budžeta nodaļas pārvaldes vecākā referente

Tālr. 67330288; [Roventa.Putnina@km.gov.lv](mailto:Roventa.Putnina@km.gov.lv)